**МЕТОДИКА**

**ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ РЕФЕРИРАЩИ КЪМ ИНДЕКС TTF**

**в процедура с предмет:**

*„****Доставка на втечнен природен газ (LNG) за нуждите на „Булгаргаз“ ЕАД***

***за периода 2024-2034 г.****“*

**Комплексната оценка на офертите (KO) ще се определя като сумарна стойност на четири показателя по формулата:**

**КO=K1+K2+К3+К4+К5,**

където:

К1 е предложената цена

К2 е срок за промяна на графика на доставка

К3 са предложените условия за плащане

К4 са брой години на доставка, които могат да бъдат осигурени от продавача

К5 е пропорция на фиксираното годишно количество което може да бъде взето през следващата/щите година/и

Оценката по всеки показател се определя, както следва:

**К1 Ценово предложение**

Относителна тежест на показателя в комплексната оценка е 50 %. Максималният брой точки, които може да се получат по този показател е 50 точки.

Максимален възможен брой точки по комплексната оценка ще получи офертата на участника, който е предложил най-ниската цена. Най-ниска цена е предложената цена с най-голяма отстъпка в евро за MWh към TTF front month.

Оценката по този показател се изчислява по следната формула:

**К1 = (nХ/nMax)\*50**, където,

**nХ** – е предложената отстъпка на конкретния участник

**nMax** – е най-високата отстъпка, от всички оферти с цени рефериращи към TTF fm

**К2 Срок за заявяване на график за доставка**

Относителна тежест на показателя в комплексната оценка е 5 %. Максималният брой точки, които може да се получат по този показател е 5 точки.

Максимален възможен брой точки по комплексната оценка ще получи офертата на участника, който е предложил най-краткия срок за промяна на графика за доставка преди осъществяването й.

Оценката по този показател се изчислява по следната формула:

При срок за промяна на графика за доставка повече от 60 дни преди договорения срок за доставка – 0 точки, за всички останали случаи, следната формула:

**K2 =nMin ND /nX ND\*5**, където:

**nMin ND** - минимален период в брой дни от всички оферти

**nX ND** – период в брой дни за конкретната оферта

**К3 Условия за плащане**

Относителна тежест в комплексната оценка е 10 %. Максималният брой точки, които може да се получат по този показател е 10 точки.

Максимален възможен брой точки по показател К3 ще получи офертата на участник, който е предложил най-изгодни условия за плащане. Най-изгодни условия за плащане са: най-нисък % авансово плащане и най-дълъг срок за плащане след доставката.

Оценката по този показател се определя въз основа на сумарната стойност на два подпоказателя, по формулата:

**К3=K3.1+К3.2,** където:

**К3.1** е размер на авансовото плащане в % от цената

**К3.2** е срок за плащане на цената след доставката, определен в дни.

**Начин за определяне на оценката по подпоказатели К3.1 и К3.2:**

|  |  |
| --- | --- |
| **К3.1 Авансово плащане** | **Точки** |
| 50% | 1 |
| до 40% | 2 |
| до 30 % | 3 |
| до 20 % | 4 |
| до 10% | 5 |
| **К3.2 Срок за плащане след последен ден на доставка** | **Точки** |
| под 10 дни | 0 |
| 10 - 14 дни | 1 |
| 14 - 21 дни | 3 |
| над 21 дни | 5 |

**К4 Брой години за доставка, които могат да бъдат осигурени от продавача**

Относителна тежест в комплексната оценка е 30 %. Максималният брой точки, които може да се получат по този показател е 30 точки.

Максимален възможен брой точки по показател К4 ще получи офертата на участник, който е предложил най-дълъг период за доставка в години.

**Начин за определяне на оценката по подпоказатели К4:**

|  |  |
| --- | --- |
| **К4 Брой години за доставка** | **Точки** |
| Доставка за период от 3 години | 3 |
| Доставка за период от 5 години | 5 |
| Доставка за период от 10 години | 30 |

**К5 Пропорция на фиксираното годишно количество което може да бъде взето през следващата/щите година/и -** не по-малко от 10 %.

Относителна тежест в комплексната оценка е 5 %. Брой точки, които се получават по този показател - 5 точки.

Точките по показател К5 ще получи офертата на участник, който е предложил възможност за прехвърлянето на пропорция от годишното количество да бъде взето през следващата/щите година/и.

**Крайно класиране**

Крайното класиране на допуснатите оферти се извършва в низходящ ред, на база получената комплексна оценка за всяка оферта. На първо място се класира участникът, чиято оферта е получила най-висока комплексна оценка (най-голям брой точки).

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

• по-ниска предложена цена при по-висока предложена отстъпка в EUR за MWh към TTF front month;

• по-изгодни условия за плащане;

• по-изгодни условия за доставка.